ผู้เสือกหาเสียง #ผักกาดหอม 

ผู้ช่วยหาเสียง ในการเลือกตั้งท้องถิ่น ต้องเป็น ผู้มีสิทธิเลือกตั้งท้องถิ่น ไม่ใช่ผู้มีสิทธิเลือกตั้ง สส.
เช่นเดียวกัน ผู้ช่วยหาเสียง เลือกตั้ง สส. คือผู้มีสิทธิเลือกตั้ง สส. ไม่ใช่ผู้มีสิทธิเลือกตั้งท้องถิ่น
ที่ซ้อนกันอีกชั้นคือ ผู้ช่วยหาเสียงเลือกตั้งท้องถิ่น ต้องมีชื่ออยู่ในท้องถิ่นที่มีการเลือกตั้ง นั่นเพราะต้องมีชื่ออยู่ในทะเบียนบ้านในเขตเลือกตั้งมาแล้วเป็นเวลาติดต่อกันไม่น้อยกว่าหนึ่งปีนับถึงวันเลือกตั้ง
แน่นอนครับทั้ง “ทักษิณ” และ “พิธา” ต่างก็เป็นผู้มีสิทธิเลือกตั้งท้องถิ่นเหมือนกัน
ท้องถิ่นที่ว่าคือ กทม. ไม่ใช่จังหวัดที่มีการเลือกนายกอบจ.อยู่ในขณะนี้
แต่ กทม.ยังไม่ถึงเวลาเลือกผู้ว่าฯ กทม. “ทักษิณ” และ “พิธา” จะนำสถานะผู้มีสิทธิเลือกตั้งท้องถิ่นใน กทม. ไปใช้กับการเลือกตั้งนายก อบจ.ในจังหวัดอื่นมิได้
อยู่ที่ กกต.แล้วล่ะครับว่า จะตีความกฎหมายอย่างไร โดยเฉพาะระเบียบที่ กกต.เป็นผู้ออกเอง
#ผักกาดหอม